ДОГОВОР
ЗА ПОЕМАНЕ НА ЗАДЪЛЖЕНИЕ
ПО ОПОЛЗОТВОРЯВАНЕ НА ОТПАДЪЦИТЕ ОТ ОПАКОВКИ
№ .........
 Днес, ––.––.–––– г., в гр. София,  между:
ЕКОКОЛЕКТ АД, вписано в Търговския регистър при Агенция по вписванията с ЕИК 200730421, със седалище и адрес на управление гр. София, бул. „Мадрид” № 38, представлявано от Изпълнителния директор Юлиан Серафимов Даскалов, в качеството на организация по оползотворяване, по смисъла на § 1, т. 16 от Допълнителните разпоредби на Закона за управление на отпадъците, обн., ДВ, бр. 53 от 13.07.2012 г., притежаваща разрешение № ООп-ОО-2-00/16.01.2013г., издадено на основание чл. 87, ал. 1 във връзка с чл. 81, ал. 2 от ЗУО, наричано по-долу за краткост ИЗПЪЛНИТЕЛ,
И

........................................................ , вписано в Търговския регистър при Агенция по вписванията с ЕИК ...................., със седалище и адрес на управление: гр. ....................................................., представлявано от управителя/ прокуриста/ изпълнителния директор......................................................., в качеството на производител и/или вносител, който пуска на пазара в Република България продукти, след употребата на които се образуват масово разпространени отпадъци от опаковки, наричано по – долу за краткост ВЪЗЛОЖИТЕЛ,
на основание чл. 14, ал. 2, т. 2 във вр. с чл.14, ал.5 от ЗУО и чл. 28, ал. (1) от Наредбата за опаковките и отпадъците от опаковки, приета с ПМС № 271 от 30.10.2012 г., обн., ДВ, бр. 85 от 06.11.2012г. (НООО), се сключи настоящият договор, с който страните се споразумяха за следното:
ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ, срещу възнаграждение, се задължава да изпълнява задължението на ВЪЗЛОЖИТЕЛЯ за разделно събиране, рециклиране и оползотворяване на отпадъци от опаковки, образувани в резултат на употребата на продукти  пуснати от ВЪЗЛОЖИТЕЛЯ на пазара в Република България, съгласно целите по чл. 9, ал (1), и в сроковете по § 3 от Преходните и заключителни разпоредби на НООО.

(2) Задължението по ал. 1 се отнася за всички видове опаковки, пускани на пазара в Република България, от ВЪЗЛОЖИТЕЛЯ, в количества декларирани от ВЪЗЛОЖИТЕЛЯ, съгласно чл.28, ал.(2) от НООО и условията на настоящия договор, за които е платено дължимото възнаграждение.

(3) ИЗПЪЛНИТЕЛЯТ се задължава да представи на компетентните органи изискуемите по закон информация и документи, удостоверяващи изпълнението на задълженията по чл. 1, ал. 1 от настоящия договор.


(4) Изпълнението на задълженията по чл. 1, ал. 1 от настоящия договор се отчита ежегодно пред Министерство на околната среда и водите, в нормативно определени срокове. Отчетният период съвпада с календарната година. Първият отчетен период е периодът от влизането в сила на настоящия договор до края на съответната календарна година.

(5) ВЪЗЛОЖИТЕЛЯТ се задължава да осигури условия за проверка и одитиране на данните за продуктите пускани от него на пазара, съгласно чл.14, ал.(6) от ЗУО. 


Чл. 2. ИЗПЪЛНИТЕЛЯТ не поема задължение по настоящия договор за оползотворяване на отпадъците от опаковки, за които не е подадена коректна информация в сроковете, уговорени с настоящия договор, както и за оползотворяване на отпадъците от опаковки, за които ВЪЗЛОЖИТЕЛЯТ не е платил дължимото възнаграждение, в уговорените в настоящия договор срокове.
Чл. 3. ИЗПЪЛНИТЕЛЯТ не поема изпълнението на други задължения, предвидени в ЗУО и НООО, свързани с качеството, състава или други характеристики на опаковките, пускани на пазара от ВЪЗЛОЖИТЕЛЯ.
Чл. 4. Рециклируемите производствени отпадъци, генерирани на площадките на ВЪЗЛОЖИТЕЛЯ, които не представляват отпадъци от опаковки и за които не се дължи продуктова такса, следва да бъдат третирани от лица, притежаващи съответните разрешения по чл. 35 от ЗУО.
СРОК НА ДОГОВОРА
Чл. 5.
Настоящият договор се сключва за неопределен срок и влиза в сила от –––––––––––––––––––––––––––––––––––––.
ПРАВА И ЗАДЪЛЖЕНИЯ НА СТРАНИТЕ

ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 6. ИЗПЪЛНИТЕЛЯТ се задължава да организира, подпомага и контролира система за разделно събиране, транспортиране и рециклиране на отпадъци от опаковки.
Чл. 7. ИЗПЪЛНИТЕЛЯТ реализира задълженията си по чл.6 от договора, самостоятелно и/или чрез възлагане на лица, притежаващи съответните разрешения по чл. 35 от ЗУО за видовете дейности.
Чл. 8. (1) ИЗПЪЛНИТЕЛЯТ се задължава да изпълни законовото задължение за разделно събиране, рециклиране и оползотворяване на отпадъци от опаковки, произтичащо от чл. 14, от ЗУО и съгласно целите по чл. 9, ал (1), и в сроковете по § 3 от Преходните и заключителни разпоредби на НООО, относно количествата отпадъци от опаковки, за които ВЪЗЛОЖИТЕЛЯТ е подал коректни справки - отчети и е платил дължимото възнаграждение за оползотворяване.
(2) В случай, че задължението за оползотворяване не бъде изпълнено по вина на ИЗПЪЛНИТЕЛЯ, в следствие на което ВЪЗЛОЖИТЕЛЯТ е задължен, с влязла в сила заповед на министъра на околната среда и водите по чл. 67, ал. 1 от НООО, да заплати продуктова такса, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение в размер на заплатената продуктова такса за количествата отпадъци от опаковки, за които ИЗПЪЛНИТЕЛЯТ е поел задължение за оползотворяване, при условията на настоящия договор. 
(3) Размерът на платената от ВЪЗЛОЖИТЕЛЯ на ПУДООС продуктова такса се установява с платежен документ, удостоверяващ извършването на плащането.

(4) Неизпълнението на задължението ще се счита, че не е настъпило по вина на ИЗПЪЛНИТЕЛЯ и той няма да носи отговорност по ал. 2, когато:
1. ВЪЗЛОЖИТЕЛЯТ не предоставя данни и информация, съгласно условията на настоящия договор, или същите са некоректно и/или ненавременно подадени;
2. ВЪЗЛОЖИТЕЛЯТ допусне грубо нарушение на задълженията си по настоящия договор, което значително затруднява или прави невъзможно изпълнението на задължението на ИЗПЪЛНИТЕЛЯ по договора;
3. са констатирани несъответствия след проверка на ВЪЗЛОЖИТЕЛЯ по чл.64, ал.(1), т.2 от НООО във връзка с чл.59, ал.1 от ЗУО. 

4. когато настоящият договор бъде прекратен предсрочно от или по вина на ВЪЗЛОЖИТЕЛЯ.
Чл. 9. ИЗПЪЛНИТЕЛЯТ предоставя на ВЪЗЛОЖИТЕЛЯ отменимото и непрехвърлимо право, ограничено в рамките на територията на Република България, да поставя върху опакованите продукти, регистрираната от ИЗПЪЛНИТЕЛЯ търговска марка.
Чл. 10.
 Въз основа на получената информация от ВЪЗЛОЖИТЕЛЯ, ИЗПЪЛНИТЕЛЯТ подготвя и представя пред министъра на околната среда и водите годишния доклад по чл. 54, ал.(1) от НООО, с фактически констатации във връзка с изпълнението на задълженията за разделно събиране и оползотворяване на отпадъци по ЗУО и по НООО.
Чл. 11.
 ИЗПЪЛНИТЕЛЯТ има право да изисква от ВЪЗЛОЖИТЕЛЯ допълнителни данни, информация и документи с оглед изготвяне на доклада визиран в предходния член, както и във връзка с всякакви други действия, които ИЗПЪЛНИТЕЛЯТ следва да предприеме в изпълнение на закона или на изискване на компетентните държавни органи.
Чл. 12.
 ИЗПЪЛНИТЕЛЯТ издава на ВЪЗЛОЖИТЕЛЯ удостоверение, по образец, съгласно чл. 21, ал. (2) от Наредбата за определяне на реда и размера за заплащане на такса за продукти след употребата, на които се образуват масово разпространени отпадъци, относно членството на ВЪЗЛОЖИТЕЛЯ в колективната система за разделно събиране, рециклиране и оползотворяване на отпадъците от опаковки, организирана от ИЗПЪЛНИТЕЛЯ. 
ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 13. (1) ВЪЗЛОЖИТЕЛЯТ се задължава да предоставя на ИЗПЪЛНИТЕЛЯ следните отчети и заявка, с коректно попълнени данни и информация, по образец (Приложения № 2, № 3, № 4 и № 5), в следните срокове, а именно:

1. Месечен отчет за пуснатите на пазара опаковки по вида на материала, за които се заплаща месечно възнаграждение, съгласно Приложение № 2, подписано и подпечатано – в срок до 15-то число на текущия месец, следващ отчетния период. Отчетът по Приложение № 2 за месец декември трябва да бъде предоставен на ИЗПЪЛНИТЕЛЯ до 05. януари на следващата година. Страните се съгласяват, че Приложение № 2 към настоящия договор ще бъде предоставяно на ИЗПЪЛНИТЕЛЯ чрез факсово съобщение, поща, куриер или електронна поща.

2. Отчет за въведената депозитна система за опаковките или система за многократна употреба, съгласно Приложение № 3 – в срок до 31 януари на всяка година от действието на договора. 
3. Заявка за прогнозните количества опаковки, които ще бъдат пуснати на пазара, по вида на материала, за съответната година от действието на договора, съгласно Приложение № 4 – в срок до 31 януари на всяка година от действието на договора. През първата година от действието на договора заявката по Приложение № 4 следва да бъде предоставена в срок до 15 дни от сключването на договора. 
4. Годишен отчет за пуснатите на пазара количества опаковки за предходната календарна година, съгласно Приложение № 5 – в срок до 10 януари на всяка година от действието на договора. 
(2) Приложения № 3, № 4 и № 5 се изпращат на ИЗПЪЛНИТЕЛЯ на хартиен носител, подписани от лице представляващо ВЪЗЛОЖИТЕЛЯ по закон или упълномощаване и подпечатани с мокър печат.

Чл. 14. (1) До 1-ви (първи) октомври на текущата година ВЪЗЛОЖИТЕЛЯТ има право да заявява по-големи количества за оползотворяване, като увеличението не може да надвишава с повече от 25 % (двадесет и пет процента) прогнозните количества за годината.

(2) В случай, че исканото от ВЪЗЛОЖИТЕЛЯ увеличение на количествата е по-голямо от 25%, то изпълнението на целите за оползотворяване подлежи на предоговаряне. 

(3) При условие, че не се постигне договореност по ал. 2, ИЗПЪЛНИТЕЛЯТ гарантира изпълнението само до 25-те процента увеличение на количествата, допълнително пуснати на пазара опаковани стоки.

Чл. 15.
 ВЪЗЛОЖИТЕЛЯТ се задължава, да предоставя на ИЗПЪЛНИТЕЛЯ цялата информация, изискуема по чл. 50 от НООО.

Чл. 16.
 При необходимост, ВЪЗЛОЖИТЕЛЯТ се задължава да предоставя на ИЗПЪЛНИТЕЛЯ допълнителни данни, информация или документация, с оглед изготвянето на годишния доклад на организацията до МОСВ, както и във връзка с всякакви други действия, които ИЗПЪЛНИТЕЛЯТ следва да предприеме в изпълнение на закона или на изискване на компетентните държавни органи.

Чл. 17. ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ  възнаграждение съгласно действащата Тарифа за определяне на размера на възнаграждението за оползотворяване - Приложение № 6, представляващо неразделна част от настоящия договор, в сроковете и при условията на настоящия договор.

Чл. 18.
 (1) ВЪЗЛОЖИТЕЛЯТ има право да поставя на опаковките си, предмет на настоящия договор, регистрираната от ИЗПЪЛНИТЕЛЯ търговска марка, в едно със задължителните  маркировки съгласно чл.5 от НООО като приема правилата за нейното ползване, обективирани в Приложение № 1, представляващо неразделна част от настоящия договор. 

(2) ВЪЗЛОЖИТЕЛЯТ се задължава да поставя върху опаковките марката само във вида, в който е регистрирана. 
(3) При прекратяване на настоящия договор, ВЪЗЛОЖИТЕЛЯТ се задължава да прекрати поставянето на марката в срок, допълнително уговорен между двете страни. Това не се отнася за опакованите стоки, пуснати вече в обръщение, което се установява със съответните писмени доказателства и се съставя нарочен протокол относно количествата маркирани опаковки. 

(4) По време на действието на настоящия договор и след неговото прекратяване ВЪЗЛОЖИТЕЛЯТ се задължава да не регистрира марки, които са сходни, идентични или наподобяващи регистрираната от ИЗПЪЛНИТЕЛЯ марка.

(5) В случай, че ВЪЗЛОЖИТЕЛЯТ наруши условията, при които ИЗПЪЛНИТЕЛЯТ му предоставя правото да поставя марката, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 5 000,00 лв. (пет хиляди лева) за всяко констатирано нарушение, като това не лишава ИЗПЪЛНИТЕЛЯ от възможността да предяви срещу ВЪЗЛОЖИТЕЛЯ съответните искове за причинените вреди, произтичащи от извършените нарушения.
ВЪЗНАГРАЖДЕНИЕ

Чл. 19. (1) ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ, за изпълнението на задълженията му по настоящия договор, възнаграждение, чийто размер се определя съгласно Тарифата за определяне на размера на възнаграждението за оползотворяване - Приложение № 6, към настоящия договор.

(2) ИЗПЪЛНИТЕЛЯТ има право едностранно да променя Тарифата за определяне на размера на възнаграждението за оползотворяване, в следните случаи:

1. при настъпване на промени в дължимата продуктова такса по Наредбата за определяне на реда и размера за заплащане на продуктова такса за продукти, след употребата на които се образуват масово разпространени отпадъци;

2. при установяване, от компетентните държавни органи, на допълнителни изисквания по отношение на изпълнението на задължението за рециклиране и оползотворяване и цялостната дейност на ИЗПЪЛНИТЕЛЯ;

3. при приемането на задължителни изисквания от компетентните държавни органи относно размера на възнаграждението за оползотворяване на организациите по оползотворяване на отпадъци;
(3) В случай на промяна на Тарифата за определяне на размера на възнаграждението за оползотворяване, ИЗПЪЛНИТЕЛЯТ се задължава писмено да уведоми за това обстоятелство ВЪЗЛОЖИТЕЛЯ, в срок не по – кратък от един месец преди влизането в сила на настъпилата промяна.

(4) При промяна на Тарифата за определяне на размера на лицензионното възнаграждение за оползотворяване, страните сключват анекс към настоящия договор.  
Чл. 20. (1) Възнаграждение за оползотворяване е месечно и се заплаща поотделно за всеки месец, до 25 – то число на месеца, следващ отчетния, за който се дължи.
(2) Размерът на месечното възнаграждение за оползотворяване се определя съгласно Тарифата за определяне на размера на възнаграждението за оползотворяване, според количеството и вида на опаковките, които са били пуснати на пазара от ВЪЗЛОЖИТЕЛЯ през отчетния месец, декларирани в Приложение № 2 към настоящия договор.
(3) Ако дължимото от ВЪЗЛОЖИТЕЛЯ месечно възнаграждение е на стойност под 100,00 лв. (сто лева), ВЪЗЛОЖИТЕЛЯТ заплаща възнаграждението на тримесечие, в срок до 25 – то число на месеца, следващ отчетното тримесечие. В този случай Приложение № 2 към настоящия договор, се подава за тримесечие, в срок до 15 – то число на месеца, следващ отчетното тримесечие.
 Чл. 21. Възнаграждението се плаща по банков път 
 Чл. 22. ИЗПЪЛНИТЕЛЯТ издава фактура на ВЪЗЛОЖИТЕЛЯ след получаването на отчета по Приложение № 2 от настоящия договор. Фактурата се изпраща чрез факсово съобщение, препоръчана поща, куриер, електронна поща или се получава от упълномощено лице. 

Чл. 23.
 При забава на плащане на дължимото възнаграждение за оползотворяване ВЪЗЛОЖИТЕЛЯТ, дължи неустойка в размер на законната лихва, съгласно правилата на чл. 86 от ЗЗД. 

ПРЕКРАТЯВАНЕ НА ДОГОВОРА
Чл. 24.
 (1) ИЗПЪЛНИТЕЛЯТ има право да прекрати едностранно договора в следните случаи:
1. Когато ВЪЗЛОЖИТЕЛЯТ не направи две последователни плащания на дължимото месечно възнаграждение съгласно реда, уговорен в договора или в анекси към него. При прекратяване на договора на това основание, ИЗПЪЛНИТЕЛЯТ ще бъде задължен да изпълнява задълженията си само за периода, за който е платено дължимото лицензионно възнаграждение за оползотворяване;
2. Когато ВЪЗЛОЖИТЕЛЯТ не предоставя коректна и в посочените срокове информация, необходима за изпълнението на настоящия договор. При констатирането на такъв случай, ИЗПЪЛНИТЕЛЯТ се освобождава от задължението за оползотворяване и достигане на целите по чл. 9, ал (1), и в сроковете по § 3 от Преходните и заключителни разпоредби на НООО обн., ДВ, бр. 85 от 06.11.2012г.;
(2) Ако последствията от неизпълнението по предходната алинея могат да бъдат поправени, без това значително да затруднява изпълнението на задълженията на ИЗПЪЛНИТЕЛЯ по настоящия договор, той писмено уведомява ВЪЗЛОЖИТЕЛЯ за възможността за отстраняване на причината, представляваща основание за прекратяване на договора, като му предостави подходящ срок за това, след изтичането на който договорът ще се счита за прекратен. 

Чл. 25.
 ВЪЗЛОЖИТЕЛЯТ може да прекрати договора едностранно, ако ИЗПЪЛНИТЕЛЯТ виновно не изпълни задължението за оползотворяване на отпадъци от опаковки съгласно ЗУО.
Чл. 26.
 Всяка от страните може да прекрати договора с тримесечно предизвестие изтичащо преди 31 декември на текущата година. В хипотезата на чл.26 договорът ще се счита за прекратен от 01 януари на следващата година.

Чл. 27.  Договорът се прекратява и в следните случаи:
1. по взаимно съгласие на страните, изразено в писмена форма;
2. при загубване от страна на ИЗПЪЛНИТЕЛЯ на разрешението за извършване на дейност като организация по оползотворяване по смисъла на чл. 81 от ЗУО;
3. при обявяване в несъстоятелност на някоя от страните.
НЕПРЕОДОЛИМА СИЛА

Чл. 28.
 Страните по настоящия договор се освобождават от отговорност за нарушение или неизпълнение на задълженията, когато нарушението или неизпълнението се дължи на непреодолима сила.
Чл. 29.
 Непреодолима сила по смисъла на настоящия договор е всяко непредвидимо или непредотвратимо събитие с извънреден характер, което е настъпило след датата на настоящия договор и е извън контрола на страните, и вследствие на което изпълнението на съответните задължения става невъзможно.
Чл. 30.
 Страната, която е засегната от непреодолима сила, предприема всички необходими действия и мерки, за да сведе до минимум всички вреди и загуби, и уведомява писмено другата страна веднага, щом узнае за настъпването на непреодолимата сила, като в уведомлението се описва достатъчно подробно настъпилото събитие и действията, предприети от страната за ограничаване на последиците му. При неуведомяване се дължи обезщетение за настъпилите от това вреди.
Чл. 31.
 Ако предвиденото уведомяване бъде извършено, изпълнението на задълженията на страната, засегната от непреодолима сила, се спира за времетраенето на събитието. Ако събитието продължи повече от 6 месеца, страните могат да се споразумеят да прекратят този договор и всички произтичащи от него задължения, с изключение на дължимите вземания и задължения, възникнали преди настъпването на непреодолимата сила.
Чл. 32.
 Страните не могат да се позовават на непреодолима сила, когато събитието е причинено от тяхна небрежност или умишлено действие. 
Чл. 33.
 Ако страната, която е следвало да изпълни свое задължение по настоящия договор, е била в забава, тя не може да се позовава на непреодолима сила.
КОНФИДЕНЦИАЛНОСТ

Чл. 34.
(1) Всяка от страните по договора е задължена да не разпространява информация за другата страна, станала й известна във връзка с изпълнението на настоящия договор.

(2) Разкриването на информация, станала известна във връзка с изпълнението на този договор, е възможно само с предварителното съгласие на засегнатата страна. Разпоредбите на тази алинея не се отнасят до информация, която страните са задължени да разкрият пред компетентните държавни органи с оглед точното изпълнение на задълженията съгласно този договор, ЗУО и НООО.
ДРУГИ РАЗПОРЕДБИ

Чл. 35.
 Всички съобщения между страните във връзка с този договор следва да бъдат в писмена форма за действителност, като се приема, че писмената форма е спазена и при изпращане на съобщение по факс и електронна поща.

Чл. 36.
 За всички спорове относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, неизпълнението му, както и всички други въпроси, неуредени в този договор, ще се прилага действащото законодателство, като страните уреждат отношенията си чрез споразумение. В случай, че страните не се споразумеят, спорът се решава по съдебен ред. 
Чл. 37. Всички изменения и допълнения на настоящия договор могат да се правят само по взаимно съгласие на страните, изразено в писмена форма.

Чл. 38. Страните по настоящия договор посочват следните адреси за кореспонденция: 
(1). ЕКОКОЛЕКТ АД: гр. София 1505, бул. „Мадрид” № 38, тел. 02 971 1347, факс: 02/871 3701, електронен пощенски адрес: ecocollect@ecocollect.bg. 

Лице за контакт:.............................................................
(2)......................................: гр..............................., тел.:................................, Електронна поща: ....................@....................
Лице за контакт:..................................................
Чл. 39. Всички приложения и анекси, които са прикрепени към настоящия договор или към които той препраща, представляват неразделна част от него.
Настоящият договор се сключи в два еднообразни екземпляра, по един за всяка от страните.
Приложения:
Приложение № 1 – Правила за маркировката, поставяна от членовете на ЕКОКОЛЕКТ върху опаковките;

Приложение № 2 – Отчет за пуснатите на пазара опаковки по вида на материала, за които се плаща месечно възнаграждение;
Приложение №  3 – Отчет за опаковките за многократна употреба;
Приложение № 4 –Заявка за прогнозните количества опаковки, които ще бъдат пуснати на пазара, по вида на материала, за съответната година от действието на договора;

Приложение № 5 – Годишен отчет за пуснатите на пазара количества опаковки;
Приложение № 6 – Тарифа за определяне на размера на лицензионното възнаграждение за оползотворяване.
ЗА ИЗПЪЛНИТЕЛЯ: 




ЗА ВЪЗЛОЖИТЕЛЯ:

